Source: http://www.bihon.ro/joc-bun-al-poloistilor-de-la-csm-digi-oradea-la-begrad/1190711
Timestamp: 2018-07-19 13:54:02+00:00

Document:
Joc bun al poloistilor de la CSM Digi Oradea la Belgrad - BIHON
Joc bun al poloistilor de la CSM Digi Oradea la Belgrad
la	22. octombrie 2012 09:28	 Reactualizat la:	 22. octombrie 2012 15:46
Portarul Michal Gogola a avut o prestaţie bună în meciul cu Partizan
Multipla campioană a României la polo, CSM Digi Oradea a făcut un joc bun la Belgrad, dar a fost învinsă din nefericire la limită, scor 7-8.
Poloiştii orădeni au fost aproape de un rezultat de egalitate, dar nu a avut noroc în ultimele minute, când echipa gazdă a gestionat mai bine finalul de meci.
Partida nu a început prea bine pentru CSM Digi, formaţia sârbă câştigând primul sfert cu scorul de 3-1. Orădenii au avut un sfert secund mai bun, în care au înscris de trei ori, la fel ca şi gazdele, scor la pauză 6-4. Pauza a fost un sfetnic bun pentru echipa noastră, care a reuşit să egaleze în sfertul trei, scor 7-7, prin golurile înscrise de Al. Matei, Szabó şi Popoviciu. Speranţele au renăscut astfel în tabăra orădeană, totul urmând să se decidă în ultimul sfert. Din păcate, oaspeţii nu au mai izbutit să înscrie niciun gol în sfertul patru, iar sârbii au marcat golul victoriei cu un minut înainte de final, prin Vukicevic, scor 8-7. CSM Digi a ratat astfel o mare oportunitate de a remiza în bazinul lui Partizan, una din marile echipe ale continentului.
Calificarea este posibilă
Antrenorul Tóth László a avut cuvinte de laudă la adresa jocului echipei, în ciuda eşecului. „Toţi jucătorii au făcut un meci bun, echipa a jucat mult mai bine faţă de partida cu Szeged. Am pierdut la limită, dar tot la fel de bine meciul se putea încheia cu victoria noastră sau cu un rezultat de egalitate. Sperăm să creştem în continuare în calitatea jocului şi să obţinem rezultate mai bune în Liga Campionilor. Putem să ne calificăm mai departe”, a afirmat tehnicianul echipei CSM Digi.
Echipa noastră va disputa următorul meci din Liga Campionilor în bazinul propriu, în compania echipei Galatasaray Istanbul, la data de 14 noiembrie.
Partizan Belgrad – CSM Digi 8-7 (3-1, 3-3, 1-3, 1-0)
Partizan: Soro, Obradovic – portari; Matovic, Mandic 2, Filipovic, Subotic, Rackov, Dedovic, Cuckovic, Cuk 2, Mitrovic 2, Basara, Jokic, Vukicevic 2. Antrenor:
CSM Digi Oradea: Gogola, D. Creţu – portari; Samuilă, Szabó 2, Diaconu, Chioveanu, Buşilă 1, Al. Matei 1, Popoviciu 1, A. Creţu, Dunca, Ghiban 1, Kádár 1. Antrenori: Tóth László, Ciprian Câmpianu
Arbitri: Bianchi (Italia), Kouretas (Grecia)
Taguri: csm digi oradea, partizan belgrad, polo

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 csm